**I Z V J E Š Ć E**

s 2. redovne sjednica Općinskog vijeća Općine Kršan održane dana 25. rujna 2025. u prostorijama Doma kulture u Kršanu na kojoj je prisustvovalo 11 od ukupno 13 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su i usvojeni sljedeći akti:

**1. Verifikacija zapisnika**

Verifikacija zapisnika s 1. redovne sjednice Općinskog vijeća Općine Kršan održane dana 14. srpnja 2025.

Verifikacija zapisnika s 1. vanredne sjednice Općinskog vijeća Općine Kršan održane dana 27. kolovoza 2025.

**2. Odluka o davanju** **prethodne suglasnosti na Pravilnik o unutarnjem ustrojstvu i načinu rada Dječjeg vrtića Kockica Kršan**

Općinsko vijeće Općine Kršan, kao osnivač DV Kockica Kršan, donijelo je Odluku kojom se daje prethodna suglasnosti na Pravilnik o unutarnjem ustrojstvu i načinu rada Dječjeg vrtića Kockica Kršan temeljem Zakona o predškolskom odgoju i obrazovanju.

**3. Informacija o Odluci o** **I. preraspodjeli sredstva planiranih u Proračunu Općine Kršan za 2025.**

U skladu sa zakonskom obvezom općinska načelnica obavijestila je Općinsko vijeća o provedenoj I. Preraspodjeli sredstva planiranih u Proračunu Općine Kršan za 2025. uz razmatranje Polugodišnjeg izvještaja o izvršenju Proračuna Općine Kršan za 2025. I. Preraspodjela sredstva planiranih u Proračunu Općine Kršan za 2025. izvršena je u visini 30.380,00 eura radi opremanja novih, dograđenih prostorija DV Kockica Kršan.

**4. Polugodišnji Izvještaj o izvršenju Proračuna Općine Kršan za 2025.**

U skladu sa zakonskom obvezom, sastavljen je Polugodišnji izvještaj o izvršenju Proračuna Općine Kršan za 2025. koji sadrži Opći i Posebni dio, obrazloženje općeg dijela i Posebne izvještaje. Podaci iz Općeg i Posebnog dijela nadopunjuju podaci iz posebnih izvještaja i drugih pokazatelji važnih za uvid u stanje i poslovanje Općine Kršan.

Proračun Općine Kršan za 2025. godinu s projekcijama za 2026. i 2027. godinu koji je usvojen na sjednici Općinskoga vijeća 19. prosinca 2024. godine, a objavljen je u Službenom glasilu Općine Kršan broj 15/24. od 23. prosinca 2024. Prihodi i primici planirani su u iznosu od 8.104.590,00 eura, dok su rashodi i izdaci planirani u visini od 8.194.365,00 eura. Razlika od 89.775,00 eura odnosi se na planirani višak sa kojim se predviđa zaključiti 2024. godina. Na taj način se postigla ravnoteža proračuna. U razdoblju od 1.1. do 30.6.2025. Općina Kršan sa proračunskim korisnicima je ostvarila ukupne prihode i primitke u iznosu od 2.312.170,48 eura. U istom razdoblju realizirani su ukupni rashodi i izdaci ostvareni su u visini od 2.523.456,67 eura. Isto je rezultiralo manjkom u tekućem razdoblju u iznosu od -211.286,22 eura (koji se sastoji od manjka Općine Kršan u iznosu od 152.555,78 eura, manjak Dječjeg vrtića Kockica u iznosu od 64.191,13 eura i viška Interpretacijskog centra Vlaški puti u iznosu od 5.460,69 eura), čime se postojeći manjak prihoda iz prethodnih godina u iznosu od -284.639,06 euro povećao za 211.286,22, eura i na kraju ovog izvještajnog razdoblja iznosi u iznos od -495.925,28 eura(koji se sastoji od manjka prihoda Općine Kršan u iznos od -440.098,84 eura, manjka prihoda Dječjeg vrtića Kockica u iznosu od -63.883,53 eura i viška prihoda Interpretacijskog centara Vlaški puti u iznosu od 8.057,09 eura), što se planira pokriti iz prihoda do kraja godine.

**5. Izvješće o radu Općinskog načelnika/načelnice za razdoblje siječnja - lipnja 2025.**

Izvješće o radu općinskog načelnika/načelnice za razdoblje siječanj – lipanj 2025. sadrži podatke o izvršenom radnim zadacima koji su prikupljeni od svih službenika Općine Kršan u jedno skupno izvješće, preko javne nabave, poljoprivrede, socijalne skrbi, civilne zaštite i zaštite od požara, općih poslova, gospodarstva, radnih odnosa, nekretnina, urbanizma, graditeljstva komunalnih poslova i ostalih poslova i aktivnosti. Izvješće se prima na znanje.

**6. Odluka o dopuni Odluke o osnivanju Savjeta za zaštitu potrošača javnih usluga Općine Kršan**

Ovom Odlukom Savjet za zaštitu potrošača javnih usluga Općine Kršan dopunjuje se novim članom- predstavnicom Hrvatske udruge za zaštitu potrošača g. Zdenkom Milevoj-Rapljenović,

**7. Trogodišnji (srednjoročni) Plan davanja koncesija na području Općine Kršan za 2025., 2026. i 2027.**

U sladu s Zakonom o koncesijama i Zakonom o komunalnim djelatnostima Općinsko vijeće donijelo je srednjoročni Plan davanja koncesija na području Općine Kršan na rok 4 godine uz procijenjenu vrijednost godišnje naknade od 500,00 eura

**8. Godišnji Plan davanja koncesija na području Općine Kršan za 2025. godinu**

U sladu s Zakonom o koncesijama, Zakonom o komunalnim djelatnostima i Odlukom o obavljanju dimnjačarskih poslova Općinsko vijeće donijelo je godišnji plan davanja koncesija za 2025. kojim se utvrđuje da se dodjeljuje jedna koncesija na 4. godine, uz godišnju naknadu od 500,00 eura, te da je četverogodišnja koncesija istekla društvu DIMOTERM j.d.o.o.

**9. Odluka o raspisivanju javnog natječaja za prodaju nekretnina u vlasništvu / suvlasništvu Općine Kršan**

Općinsko vijeće Općine Kršan donijelo je Odluku o raspisivanju javnog natječaja za prodaju nekretnina u vlasništvu i suvlasništvu Općine Kršan za prodaja k.č. 3050, k.č. 3051 i k.č. 402 zk. ul. 1404 sve u k.o. Plomin u vlasništvu Općine Kršan 1/1, koje zajedno čine jednu cjelinu, naselje Plomin Luka, Keršovanići i prodaja k.č. 57/zgr zk.ul. 1415 u k.o. Plomin suvlasništvu Općine Kršan 1/3, naselje Plomin. Ukupna procijenjena vrijednost nekretnina obuhvaćenih prijedlogom Odluke iznosi 38.730,00 €. Također je Odlukom općinskog vijeća izvršen ispravak brojčane oznake je katastarske čestice k.č.170/4 zgr u Plomin.

**OPĆINSKO VIJEĆE OPĆINE KRŠAN**

 **POTPREDSJEDNIK** **OPĆINSKOG VIJEĆA**

 Robert Stepčić

Izvješće za WEB stranicu sastavila:

Pročelnica JUO

Glorija Fable

KLASA: 024-05/25-01/7

URBROJ: 2163-22-25-11

Kršan, 26. rujna 2025.